Sindika Dokolo

Si Sindika Dakolo (16 Marso 1972 - 29 Oktubre 2020) sarong art collector asin negosyante. May sadiri sya kan saro sa pinakaimportanteng modernong koleksyon nin arte sa Aprika, na kabali an labing 3,000 na pidaso nin arte sa Aprika. Nagadan sya kan 29 Oktubre 2020, sa sarong aksidente sa free diving sa Um al-Hatab Island sa Dubai, UAE, sa edad na 48.

Pamilya asin edukasyon 
Namundag sya sa Kinshasa kan 1972. Si Sindika nagdakula sa Belhika asin Pransia sa mga magurang na sinda Augustin Dakolo, sarong kagsadiri nin bangko, milyonaryo, asin parakolekta nin mga arte sa Aprika, asin an saiyang agom na Danish na si Hanne Kruse. Nag-gradwar si Sindika sa Lycée Saint-Louis-de-Gonzague sa Paris, asin ngapit nag-adal nin ekonomiks, komersyo asin mga iba pang tataramon sa Unibersidad nin Pierre asin Marie Curie.

Kan 2002, inagom nya si Isabel dos Santos, an pinakamatuang aki ni Jose Eduardo dos Santos, dating Presidente kan Angola. Kan 2020, sya asin an saiyang agom pig-imbistigaran huli ta sinda minakua nin yaman sa koraptong paago, basado sa mga alegasyon na tinao sainda.

Reperensya